“Dallas Kovboyz” dunyoning eng qimmat klublari ro‘yxatidagi peshqadamlikni “Real”dan tortib oldi

“Dallas Kovboyz” Forbes talqini bo‘yicha dunyoning eng qimmat klublari ro‘yxatini boshqardi: uning qiymati oxirgi yil mobaynida 25 foizga oshdi va 4 milliard dollarni tashkil etmoqda. Amerika futboli vakili “Real Madrid”ni shohsupadan tushirib yubordi. Bu haqda “Sport-Ekspress” xabar bermoqda.

Yetakchilar uchligini “Barselona” yakunlab berdi. Top-10 dagi eng ko‘p o‘rinni esa AQSh klublari (to‘rtta amerikacha futbol, ikki basketbol va bir beysbol jamoasi) egalladi. Ro‘yxatning beshinchi qatorida “Manchester Yunayted” qayd etildi. Uning umumiy ko‘rinishi qo‘yidagicha:
1. “Dallas Kovboyz” (AQSh, amerikacha futbol) - 4 milliard dollar
2. “Real” (Ispaniya, futbol) - 3,65 milliard
3. “Barselona” (Ispaniya, futbol) - 3,55 milliard
4. “Nyu-York Yankiz” (AQSh, beysbol) – 3,4 milliard
5. “Manchester Yunayted” (Angliya, futbol) – 3,32 milliard
6. “Nyu-Inglend Petriots” (AQSh, amerikacha futbol) – 3,2 milliard
7. “Nyu-York Niks” (AQSh, basketbol) – 3 milliard
8. “Vashington Redskins” (AQSh, amerikacha futbol) – 2,85 milliard
9. “Nyu-York Jayents” (AQSh, amerikacha futbol) – 2,8 milliard
10. “Los-Anjeles Leykers” (AQSh, basketbol) – 2,7 milliard